הנצחת שמות חללים ונעדרים בהר הרצל

מתחם הר הרצל בירושלים מהווה אתר זיכרון עיקרי בישראל להנצחת שמותיהם של חללי מערכות ישראל ושל הנעדרים מביניהם. באנדרטאות השונות הפזורות במתחם מונצחים שמות כ-33,300 חללים, חיילים ואזרחים.

תולדות ההנצחה
הנצחת שמות חללים ונעדרים בהר הרצל הייתה תהליך אבולוציוני שנמשך למעלה מ-60 שנה. תחילה הונצחו בהר שמות נעדרים במערכות ישראל, ובהמשך הונצחו בו גם שמות של חללים שמקום קבורתם ידוע.

 שנים אחדות לאחר פתיחת בית הקברות הצבאי, ב-1954, נחנכה בתוכו אנדרטת פלוגת ההובלה 462 של הצבא הבריטי, שחייליה טבעו בים התיכון ב-1943. באותה שנה נפתח בבית הקברות גם גן הנעדרים, שבו הונחו כריות מצבה לזכר החיילים הנעדרים במערכות ישראל (רובם נפלו מ-1947 ואילך). בשלהי השנה נערך טקס גילוי המצבות לארבעה מצנחני היישוב, שמקום קבורתם לא נודע, שהונחו בצד המצבות לשלושה מחבריהם שהובאו לקבורה בהר הרצל.
 בשנת 1957, נחנכה בקרבת האנדרטה לפלוגה 462 אנדרטת כג' יורדי הסירה, שנעלמו ב-1941, וליד גן הנעדרים נחנכה האנדרטה לזכר מגיני הרובע היהודי בעיר העתיקה בירושלים במלחמת העצמאות, אשר הובאו לקבורה בחלקה המזרחי של ירושלים המחולקת.
 בשנת 1970 נחנכה ליד גן הנעדרים האנדרטה לזכר נעדרי הצוללת דקר, שטבעה ב-1968
 ב-1973 נחנכה בקרבת אנדרטת פלוגה 462 האנדרטה לזכר מתנדבי היישוב היהודי בצבאות בעלות הברית במלחמת העולם השנייה, שנפלו ונקברו מחוץ לישראל. לאחר מספר שנים הוספו לאנדרטה לוחות עם שמות החללים
 בשנת 1992 הועלו לקבורה ממרוקו לישראל עצמות 22 מעפילי הספינה אגוז, שטבעה ב-1961. לצד קבריהם הוצבו כריות מצבה לזכר 21 מעפילים שאבדו במצולות ולא נמצאו
 בשנת 1998 נפתחה בראש ההר האנדרטה לזכר האזרחים חללי פעולות האיבה
 ב-2004 נחנך בגן הנעדרים בבית הקברות הצבאי כותל הנעדרים, המנציח את שמות כל החללים במערכות ישראל שמקום קבורתם לא נודע. באותה שנה נחנכה בשולי ההר הפונים אל מוסד יד ושם אנדרטת נצר אחרון, לזכר ניצולי השואה שנפלו במלחמת העצמאות מבלי שהותירו אחריהם שריד ממשפחתם
 ב-2007 נחנך בעברו המזרחי של ההר אתר ההנצחה לזכר יהודי אתיופיה שנספו בדרכם לעלייה לישראל, ולאחר מספר שנים הוספו לו שמות של נספים
 תהליך הנצחת שמות החללים בהר הרצל הגיע לשיאו בשנת 2017, עם חנוכתו של היכל הזיכרון הממלכתי, המנציח את שמות כל אנשי כוחות הביטחון חללי מערכות ישראל.

הנצחה במספר אנדרטאות
כתוצאה מההתפתחות ההדרגתית של האנדרטאות בהר הרצל מונצחים שמות כ-1,500 חיילים ביותר מאנדרטה אחת. כך, שמות כל החיילים שהונצחו בהר לפני 2017 מונצחים כעת גם בהיכל הזיכרון הממלכתי. כמו כן, נעדרי ספינת הכג' מונצחים גם באנדרטת מתנדבי היישוב במלחמת העולם השנייה. לאחר הקמת כותל הנעדרים הונצחו בו שוב גם הכג', מתנדבי היישוב במלחמת העולם השנייה שמקום קבורתם לא נודע וכן נעדרי הצוללת דקר.

מספר המונצחים בהר הרצל
להלן מספר שמות החללים המונצחים במתחם הר הרצל:

+ האנדרטה  מספר השמות  קבוצתשיוך היכל הזיכרון הממלכתי  כ-25,400  חיילים אנדרטת חללי פעולות האיבה והטרור בישראל  כ-4,850  אזרחים אתר ההנצחה לזכר יהודי אתיופיה שנספו בדרכם לישראל  כ-1,537  מעפילים גן הנעדרים  592 (וכן 186 כריות מצבה)  חיילים אנדרטת מתנדבי היישוב במלחמת העולם השנייה  כ-450  חיילים אנדרטת נצר אחרון  168  חיילים ניצולי השואה אנדרטה לחללי האוניה ארינפורה  137  חיילים אנדרטת מגיני הרובע היהודי במלחמת השחרור  74  חיילים אנדרטת הצוללת אח"י דקר  69  חיילים האנדרטה לזכר כ"ג יורדי הסירה  23  חיילים הנצחת נעדרי הספינה אגוז  21  מעפילים הנצחת צנחני היישוב הנעדרים  4  חיילים

הערות שוליים

*
קטגוריה:הר הרצל
*